b'\n_START_ARTICLE_\nAB Thulinverken\n_START_PARAGRAPH_\nAB Thulinverken var en svensk industribedrift i Landskrona. I 1912 etablerte bokholderen og forretningsmannen Ask et verksted for bygging av fly i Landskrona og i november 1913 gikk Enoch Thulin, flyver og flygingeni\xc3\xb8r, i kompaniskap med Ask. I august det f\xc3\xb8lgende \xc3\xa5r overtok Thulin ledelsen av firmaet og den 15. juli 1915 tok selskapet navnet \xc2\xabAktiebolaget Enoch Thulins Aeroplanfabrik\xc2\xbb. Den f\xc3\xb8rste ledelsen bestod av  Enoch Thulin, Gustaf Dahl\xc3\xa9n og ingeni\xc3\xb8r Gustaf Ericsson. Aksjekapitalen var p\xc3\xa5 6 millioner kroner, og n\xc3\xa5 ble navnet endret til \xc2\xabAktiebolaget Thulinverken\xc2\xbb.\n_START_SECTION_\nDe f\xc3\xb8rste \xc3\xa5r\n_START_PARAGRAPH_\nFlyfabrikken startet i et enkelt treskjul ved Landskrona jernbanestasjon, men Ask flyttet i 1912 virksomheten til den plass der fabriken siden skulle komme til \xc3\xa5 utvikles. De store utvidelsene av lokalene kom dog f\xc3\xb8rst i 1914, og i 1917 ble det bygget en monteringshall i tre etasjer. I fabrikken var det en, for den tiden, avansert avdeling for materialpr\xc3\xb8ving, samt et aerodynamiskt laboratorium. Her hadde man oppf\xc3\xb8rt en stor hall med fire store r\xc3\xb8r med vifter p\xc3\xa5 3,7 meters diameter. Med dette anlegget kunne man teste vindstyrker p\xc3\xa5 mer enn 30 meter per sekund (72 km/t)._NEWLINE_Arbeidstyrken ved fabrikken var i 1914 12-15 personer, i 1917,  200 personer og i 1919 steget til  900 personer. I starten bygde man kun flyskroget, men fra 1916 begynte man ogs\xc3\xa5 \xc3\xa5 bygge motorene. Disse ble utviklet fra den s\xc3\xa5kalt Rhonemotor (roterende motor). Gjennom blant annet \xc3\xa5 bruke svenske kulelager \xc3\xb8kte man motorens yteevne, og disse fikk et internasjonalt  godt rykte._NEWLINE_Fabrikkens f\xc3\xb8rste fly ble levert til det svenske forsvaret. Snart ble det ogs\xc3\xa5 eksportert til Danmark og Norge. Under f\xc3\xb8rste verdenskrig ble det solgt et par hundre maskiner til Nederland og under borgerkrigen i Finland kj\xc3\xb8pte landet et mindre antall fly._NEWLINE_Fabrikkens ledelse etablerte fra 1916 et samarbeide med det danske Aktieselskabet Nielsen & Winther som med hjelp fra Landskrona bygde motorer dels av egen, dels av Thulins type. Imidlertid ble eksporten av motorer drastisk redusert p\xc3\xa5 slutten og etter f\xc3\xb8rste verdenskrig og selskapet havnet i vanskeligheter. For \xc3\xa5 styrke virksomheten begynte man \xc3\xa5 bygge biler sommeren 1919._NEWLINE_I januar 1919 sluttet Enoch Thulin som sjef og den 14. mai omkom han i en flystyrt under en flyvning over Landskrona. Den 20. august 1920 m\xc3\xa5tte selskapet sl\xc3\xa5 seg konkurs, men ble i 1922 restrukturert av \xc2\xabF\xc3\xb6rvaltningsbolaget Teve\xc2\xbb og p\xc3\xa5 h\xc3\xb8sten samme \xc3\xa5r kom  en ny bilmodell i nye serier i mindre skala. Bilproduksjonenen fortsatte frem til 1928.\n_START_SECTION_\nOvergang til annen virksomhet\n_START_PARAGRAPH_\nEn betydelig produksjon  av hydrauliske bremsesystemer gjorde at Thulinverken i 1958 ble sl\xc3\xa5tt sammen med det fra 1913 Svenska AB Bromsregulator._NEWLINE_Rester av denne virksomhet inng\xc3\xa5r i SAB Wabco AB, som, siden 2004 er eid av det franske Faiveley Transport-konsernet.'